KÄSKKIRI

	20.03.2024 nr 34	

Riigi Kaitseinvesteeringute Keskuse peadirektori 21.02.2024 käskkirja nr 25 „Kinnisasja avalikes huvides omandamine“ muutmine

1.	ASJAOLUD

Kinnisasja avalikes huvides omandamise seaduse (KAHOS) § 1 lõike 7, § 3 lõike 3, § 4 lõike 1 punkti 19 ja Riigi Kaitseinvesteeringute Keskuse peadirektori 21.02.2024 käskkirja nr 25 alusel on otsustatud Võru maakonnas Antsla vallas Luhametsa külas asuva Roosipõllu kinnisasja (kinnistusregistri registriosa nr 5369250, katastritunnus 14301:001:0220, pindala 2,71 ha, sihtotstarve maatulundusmaa) omandamine tasu eest 26 475 eurot, millest:

a)	21 920 eurot on kinnisasja väärtus ja hüvitis saamata jääva tulu eest vastavalt KAHOS § 11 lõikes 2 sätestatule;
b)	4384 eurot on täiendav hüvitis kinnisasja omandamise kokkuleppe saavutamise eest vastavalt KAHOS § 15 lõikes 3 sätestatule;
c)	171 eurot on täiendav hüvitis kinnisasja menetluses osalemisega kaasnevate asjaajamise kulude eest vastavalt KAHOS § 17 lõikes 1 sätestatule. 

Roosipõllu kinnisasi on koormatud hüpoteegiga Swedbank AS (registrikood 10060701) kasuks ning tulenevalt Kaugu Põld OÜ-ga sõlmitud laenulepingute tingimustest on hüpoteegipidaja esitanud hüpoteegi kustutamisega seoses nõude 363 eurot, mis on laenude (laenuleping nr 16-082506-JI ja laenuleping nr 20-083795-JI) ennetähtaegse tagastamise tasu. Vastavalt KAHOS § 17 lõikele 2 hüvitatakse kinnisasja omanikule asjaajamisele tehtud põhjendatud kulud. Dokumentaalselt tõendatud kulud hüvitatakse mitte rohkem kui Statistikaameti avaldatud tehingule eelneva aasta keskmise brutokuupalga 0,5-kordses määras ehk kuni 895 euro ulatuses.

2.	OTSUS

Lähtudes eeltoodust ning KAHOS § 17 lõikest 1 ja kaitseministri 08.08.2022 määruse nr 16 „Riigi Kaitseinvesteeringute Keskuse põhimäärus“ § 12 lõike 1 punktist 14 ja lõikest 2:

2.1	Muuta Riigi Kaitseinvesteeringute Keskuse peadirektori 21.02.2024 käskkirja nr 25 „Kinnisasja avalikes huvides omandamine“ käskkirja punkti 2.2 ja sõnastada see järgmiselt: 

„2.2 	Tasuda kinnisasja omanikule Roosipõllu kinnisasja eest 26 838 eurot, millest:

a)	21 920 eurot on kinnisasja väärtus ja hüvitis saamata jääva tulu eest vastavalt KAHOS § 11 lõikes 2 sätestatule;
b)	4384 eurot on täiendav hüvitis kinnisasja omandamise kokkuleppe saavutamise eest vastavalt KAHOS § 15 lõikes 3 sätestatule;
c)	171 eurot on täiendav hüvitis kinnisasja menetluses osalemisega kaasnevate asjaajamise kulude eest vastavalt KAHOS § 17 lõikes 1 sätestatule;
d)	363 eurot on täiendav hüvitis kinnisasja menetluses osalemisega kaasnevate asjaajamise kulude eest vastavalt KAHOS § 17 lõikes 2 sätestatule.“

2.2	Riigi Kaitseinvesteeringute Keskusel tasuda kinnisasja omanikule Kaugu Põld OÜ täiendav hüvitis 363 eurot.

2.3	Käskkirja peale võib esitada kaebuse halduskohtule 30 päeva jooksul arvates otsuse teatavaks tegemisest.

2.4	Käskkiri teha teatavaks kinnisasja omanikule, taristuosakonna harjutusväljade portfellijuhile ja üldosakonna riigivara valdkonna juhile ning Kaitseministeeriumi riigikaitse planeerimise osakonna hanke- ja taristupoliitika juhile.

(allkirjastatud digitaalselt)

Magnus-Valdemar Saar
peadirektor